《题筹笔驿武侯祠》
宋代·孙应时

北出当年此运筹，悠然欹卧与神谋。
三军节制驯貔虎，千里餱神捷马牛。
汉业兴亡惟我在，蜀山重複遣人愁。
驿前风景应如旧，江水无情日夜流。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。